Justiits- ja Digiministeerium

info@justdigi.ee

Majandus- ja Kommunikatsiooniministeerium Teie 22.11.2025 nr 2-2/3970-1

[tanel.kivi@mkm.ee](mailto:tanel.kivi@mkm.ee) Meie 08.11.2025 nr 4/229

[info@mkm.ee](mailto:info@mkm.ee)

**Arvamuse esitamine alkoholiseaduse ja teiste**

**seaduste muutmise seaduse eelnõu kohta**

Lugupeetud Erkki Keldo ja Liisa-Ly Pakosta!

Eesti Kaubandus-Tööstuskoda (edaspidi: Kaubanduskoda) esitab arvamuse alkoholiseaduse ja teiste seaduste muutmise seaduse eelnõu kohta. Kuna Kaubanduskoja 29.10.2025 Majandus- ja Kommunikatsiooniministeeriumile saadetud arvamust ei ole arvestatud ega kajastatud eelnõu kooskõlastustabelis (eelnõu lisa 2), siis esitame oma seisukohad uuesti. Oleme eelnõu uuendatud versiooniga tutvunud ning Kaubanduskoda ei toeta eelnõu § 1 p-i 12, mille kohaselt lisandub e-kaubanduses alkoholi tellimisel lisakontrollikiht. Eelnõu kohaselt peab ostja e-poest alkoholi ostes enne tellimuse tegemist tuvastama ostja vanuse e-identimise kaudu (ID-kaart, Mobiil-ID, Smart-ID). Järgnevalt selgitame, miks Kaubanduskoda plaanitavat muudatust ei toeta.

1. **Vastuolu eelnõu eesmärgiga ning hea õigusloomega**

Kaubanduskoda toetab eelnõu algset eesmärki vähendada bürokraatiat ja lihtsustada ettevõtjate halduskoormust. Samas tekitab küsimusi eelnõu § 1 p 12, mis hoopis suurendaks ettevõtete koormust.

Kaubanduskoja hinnangul ei ole aktsepteeritav, et eelnõu, mille eesmärk on vähendada bürokraatiat, täiendatakse punktidega, mis hoopis suurendavad bürokraatiat. Selline muudatus ei ole kooskõlas eelnõu algse eesmärgiga ega vasta hea õigusloome tavadele. Meie hinnangul vajab see ettepanek tavapärast seadusloome protsessi, sh põhjalikku mõjuanalüüsi ja avalikku arutelu. Seetõttu leiame, et uue nõude käsitlemine tuleks viia läbi teise eelnõu raamesse, kus seda saaks adekvaatselt hinnata ja kaaluda alternatiive. Käesoleval juhul on antud punkt eelnõusse lisatud menetluse poolepeal, mis ei ole kooskõlas hea õigusloome tavaga.

1. **Kulude kasv**

Lisakontrollikiht e-kaubanduses alkoholi tellimisel toob keskmise e-poe jaoks olulise lisakulu: esmase arenduse maksumus on hinnanguliselt ca 5000 eurot ning lisanduvad jooksvad kulud. See suurendab ettevõtjate kulukoormust ja vajab enne põhjalikku mõjuanalüüsi.

**Kaubanduskoja ettepanek:**

**Kaubanduskoda ei toeta eelnõu § 1 p-i 12 ning palume antud sätet eelnõusse mitte lisada. Palume ettepaneku suhtes viia läbi tavapärane seadusloome protsess, sh põhjalik mõjuanalüüs ja avalik arutelu.**

Lugupidamisega

/allkirjastatud digitaalselt/

Mait Palts

Eesti Kaubandus-Tööstuskoja peadirektor

Ireen Tarto

[Ireen.tarto@koda.ee](mailto:Ireen.tarto@koda.ee)

Lisa 1 – 29.10.2025 Arvamuse esitamine alkoholiseaduse ja teiste seaduste muutmise seaduse eelnõu täiendusettepanekute kohta